Ιωάννης Ιωαννίδης (επιστήμονας)

Ο Ιωάννης Ιωαννίδης (Νέα Υόρκη, 21 Αυγούστου 1965) είναι Ελληνοαμερικανός επιστήμονας και συγγραφέας με συνεισφορές στην επιδημιολογία και την κλινική έρευνα. Επιπροσθέτως, θεωρείται ένας από τους θεμελιωτές της μεταεπιστήμης, της επιστήμης δηλαδή που ασχολείται με τη μελέτη και βελτίωση της επιστημονικής μεθόδου.

Ο Ιωαννίδης μελετά την ίδια την επιστημονική έρευνα, πρωταρχικά στην κλινική ιατρική και τις κοινωνικές επιστήμες. Είναι από τους ιατρικούς ερευνητές με τις περισσότερες αναφορές, με δείκτη h 236 και περισσότερες από 460.000 αναφορές(citations).  Η μελέτη του, το 2005, με τίτλο: "Why Most Published Research Findings Are False", είναι εξαιρετικά δημοφιλής στη Δημόσια Βιβλιοθήκη Επιστημών (Public Library of Science), έχει πολύ υψηλό αριθμό αναγνωστών που υπερβαίνουν τους 3.200.000, και επίσης έχει τύχει ευρείας διεθνούς αναγνώρισης με περισσότερες από 11.500 αναφορές(citations).

Μεταξύ άλλων, είναι τακτικός καθηγητής στη σχολή Παθολογίας, Έρευνας και Πολιτικής Υγείας και Στατιστικής στο Πανεπιστήμιο Στάνφορντ και διευθυντής του Κέντρου Έρευνας Πρόληψης του ίδιου πανεπιστημίου. Έχει διατελέσει καθηγητής και στα πανεπιστήμια Χάρβαρντ, Ταφτς, Ιμπίριαλ Κόλετζ και Ιωαννίνων, όπου ήταν Πρόεδρος του Τμήματος Υγιεινής και Επιδημιολογίας. Είναι τακτικό μέλος της Ευρωπαϊκής Ακαδημίας Επιστημών και Τεχνών (European Academy of Sciences and Arts). Επίσης το 2005 επινόησε, μαζί, με τον Θωμά Τρικαλινό, τον όρο "Το Φαινόμενο Πρωτέας", για την εμφάνιση ακραίων αντιφατικών αποτελεσμάτων στις πρώτες μελέτες που πραγματοποιήθηκαν στο ίδιο ερευνητικό ερώτημα.

Βιογραφία 

Γεννημένος στη Νέα Υόρκη, ο Ιωαννίδης μεγάλωσε στην Ελλάδα, στην Αθήνα. Αποφοίτησε το 1984 από το Κολλέγιο Αθηνών και κέρδισε πολλά βραβεία, συμπεριλαμβανομένου του Εθνικού Βραβείου της Ελληνικής Μαθηματικής Εταιρείας. Επίσης αποφοίτησε κορυφαίος του τμήματός του στη Ιατρική Σχολή του Πανεπιστημίου Αθηνών και στη συνέχεια παρακολούθησε το Πανεπιστήμιο του Χάρβαρντ για την ιατρική του θέση στην εσωτερική ιατρική. Έκανε υποτροφία στο Πανεπιστήμιο Ταφτς για λοιμώδη νοσήματα και πήγε στο Στάνφορντ το 2010. 

Έχει λάβει πολλά βραβεία και τιμητικούς τίτλους και είναι μέλος της Αμερικανικής Εθνικής Ιατρικής Ακαδημίας (US National Academy of Medicine,). Aσχολείται επίσης με λογοτεχνία και ποίηση. Διδάσκει σύγχρονη ελληνική ποίηση στο τμήμα συγκριτικής λογοτεχνίας του πανεπιστημίου Στάνφορντ και έχει γράψει 7 λογοτεχνικά βιβλία με τις εκδόσεις ΚΕΔΡΟΣ .

Δημοσιεύματα 
Ένα άρθρο δημοσιεύθηκε το 2010 στο αμερικανικό περιοδικό The Atlantic. Ένα συντομότερο, το 2014 στον Economist, σχετικά με την ίδρυση του Meta-Research Innovation Centre στο Στάνφορντ από τον Ιωαννίδη και τον Στίβεν Γκούντμαν.

Το 2015 παρουσιάστηκε στην εβδομαδιαία ιατρική εφημερίδα British Medical Journal, όπου περιγράφηκε ως "η μάστιγα της τσαπατσούλικης επιστήμης".

Σε πρόσφατη δημοσίευσή του ισχυρίστηκε ότι η παγκόσμια προσπάθεια να ελεγχθεί η πανδημία του Covid-19 μπορεί να είναι υπερβολική αντίδραση και "φιάσκο Στην συνέχεια, συμμετείχε σε ερευνητική ομάδα η οποία πρώτη έδειξε ότι ο αριθμός των περιστατικών που έχουν αναπτύξει αντισώματα αλλά παρέμειναν ασυμπτωματικά στην COVID-19 ήταν πολύ μεγαλύτερος απ'ότι γνωρίζαμε, και ως εκ τούτου ότι το πραγματικό ποσοστό θνητότητας (Infection Fatality Rate) ήταν πολύ μικρότερο από ό,τι υπολογιζόταν έως τότε.
Υπολόγισε τους αναμενόμενους συνολικούς νεκρούς στις ΗΠΑ σε 10.000, ενώ ανέφερε ότι τα καταστροφικά μοντέλα που προέβλεπαν εκθετική αύξηση νεκρών ως τις 68.000 ή 680.000 μπορεί να είναι "ρεαλιστικά ή κακή επιστημονική φαντασία". Η εργασία αυτή δημοσιεύθηκε στο International Journal of Epidemiology. Αυτή η ερευνητική δουλειά, όπως και η δημοσίευσή του πάνω  στην αναποτελεσματικότητα των πλέον περιοριστικών μέτρων εγκλεισμού σε σχέση με πιο στοχευμένα περιοριστικά μέτρα έχουν ήδη Altmetric σκορ πάνω από 17000 και ανήκουν στις κορυφαίες 20 εργασίες όλων των εποχών στον δείκτη απήχησης Altmetric ανάμεσα σε όλες τις 117 εκατομμύρια επιστημονικές δημοσιεύσεις που καταχωρεί η βάση dimensions.ai 

Υποστηρίχθηκε, ότι η έρευνα αυτή χρηματοδοτήθηκε από τον ιδρυτή των αερογραμμών JetBlue Airways, Ντέιβιντ Νίλμαν..Ωστόσο, η χρηματοδότηση αυτή έγινε ανώνυμα σε λογαριασμό του πανεπιστημίου του Στάνφορντ (όπως συνηθίζεται με όλες τις ανώνυμες δωρεές προς το πανεπιστήμιο). Ο ίδιος υποστήριξε ότι η δωρεά έγινε αφού η μελέτη είχε ολοκληρωθεί και τα αποτελέσματα είχαν ήδη δημοσιοποιηθεί σύμφωνα με άρθρο στο UNDARK  Σύμφωνα με το ίδιο άρθρο του UNDARK μια από τις συγγραφείς του άρθρου, είχε παλαιότερα συγγράψει μια επιστημονική μελέτη με τον Ιωαννίδη. Η συγκεκριμένη έρευνα δέχθηκε κριτική και από τον επιδημιολόγο του Χάρβαντ, Μάρκ Λίπσιτς, ο οποίος υποστήριξε ότι η έρευνα επηρεάστηκε ιδεολογικά και ότι τελικώς η όλη προσπάθεια επιστεγάστηκε από "τσαπατσούλικη επιστήμη".

Βραβεία και Διακρίσεις  
 Albert Stuyvenberg Medal, European Society for Clinical Investigation (2021)
 Αντεπιστέλλον μέλος, Accademia delle Scienze (Bologna) (2021)
 Haldane lecture, Wolfson College, Oxford University (2021)
 Επίτιμος διδάκτορας, ιατρική σχολή, University of Edinburgh (2021)
 J Arliss Pollock Award and Memorial Lecture, American Society of Neuroradiology (2021)

 Morris/Paffenbarger Exercise is Medicine® Keynote Lecture, American College of Sports Medicine (2021)
 Roy and Diana Vagelos inaugural lecture, World Hellenic Biomedical Association (2021)
 C.R. Stephen lecture, Washington University St. Louis (2019)
 Gordon Award, National Institutes of Health (2019)
 Επίτιμος διδάκτορας, University of Tilburg (2019)
 Επίτιμος πρόεδρος, Ιατροχειρουργική Εταιρία Κέρκυρας (2019)
 Τακτικό μέλος, National Academy of Medicine (2018-)
 David and Rosemary Adamson Lecture on Excellence in Reproductive Medicine, ASRM (2018)
 Einstein fellow, Berlin Institute of Health, Einstein Stiftung and Stiftung Charite (2019)
 Epiphany Science Courage Award, Novim (inaugural award) (2018)
 Gonatas memorial lectureship, University of Pennsylvania (2018)
 Elected Councilor, Association of American Physicians (2017-2022)
 Annual Distinguished Investigator, University of Connecticut School of Medicine and Health Center (2017)
 Chanchlani Award for Global Health, McMaster University (2017)
 David-Sackett-Preis, Deutsche Netzwerk Evidenzbasierte Medizin (2017)
 Επίτιμος διδάκτορας, Εθνικό και Καποδιστριακό Πανεπιστήμιο Αθηνών (2017)
 Snively visiting professorship, UC Davis (2017)
 Anatomy Lesson lecturer, University of Amsterdam and Academic Medical Center (2016)
 Harris lectureship in science and civilization, Caltech (2016)
 Levine lectureship, Yale (2016)
 Βράβευση για το συνολικό έργο, Hellenic Society for Pharmacological Science (2016)
 Snyder Lectureship, University of Utah (2016)
 Τακτικό μέλος, European Academy of Sciences and Arts (2015-)
 Τακτικό μέλος, American Epidemiological Society (2015-)
 Επίτιμος διδάκτορας, Erasmus University Rotterdam (2015)
 Litchfield Lectureship, Oxford University (2015)
 Medal for Distinguished Service, Teachers College, Columbia University (2015)
 Επίτιμο μέλος, Ίδρυμα Τεχνολογίας Έρευνας (2014)
 Ομότιμος καθηγητής, Πανεπιστήμιο Ιωαννίνων (2014)
 Τακτικό μέλος, European Academy of Cancer Sciences (2010-)
 Πρόεδρος, Society for Research Synthesis Methodology (2009-2010)
 Τακτικό μέλος, Association of American Physicians (2009-)
 European Award for Excellence in Clinical Science, European Society for Clinical Investigation (2007)
 Executive board member and center director, Human Genome Epidemiology Network (2004-)

Δείτε επίσης 

 Άρθρα του Ιωαννίδη στο Huffington Post
 Συνέντευξη του Ιωαννίδη για τον covid 19

Παραπομπές

Εξωτερικοί σύνδεσμοι
 

Έλληνες επιστήμονες
Ελληνοαμερικανοί επιστήμονες
Έλληνες επιδημιολόγοι